Document ID: /roh_data/filtered/fineweb-2-filterrobots_roh.jsonl.gz/12937

En quella zona da planisaziun duess vegnir fabritgà adequat e correspundent als basegns, plinavant duess vegnir resguardada l’architectura locala, uschia las pretensiuns da l’iniziativa ch'è vegnida lantschada da tschintg iniziantas ed iniziants.
En la zona Serletta Sid era previs da fabritgar in hotel cun ina clinica, divers recurs han però impedi quest intent. Il 2015 aveva la populaziun gia ina giada consentì ina revisiun da quella zona. Quella revisiun è finalmain rivada al Tribunal federal ch'ha dà glisch verda a la zona revedida.
Tenor la chanzlia communala da San Murezzan han ils tschintg iniziants ed iniziantas quatter mais temp per rimnar 200 suttascripziuns. Il mars 2024 ha alura la vischnanca da decider sche l’iniziativa e giuridicamain valabla. Sche quai è il cas, ha silsuenter il pievel l'ultim pled en chapitel.